
ANUNŢURI 


+ În această perioadă s-a împlinit un an de la trecerea la cele veşnice a su- 
rorilor Susana (mama Susanei Marinescu) şi Ana (mama profesoarei 
Voica), amândouă din obştea noastră. Dumnezeu să le odihnească! 


* Sinodul Bisericii Ortodoxe Române a de- 
cis miercurea trecută canonizarea Cuvi- 
osului Macarie Protopsaltul cu titula- 
tura „Sfântul Cuvios Macarie Protopsaltul”, 
având ziua de cinstire pe 31 august. Hotă- 
rârea vine în contextului „Anului comemo- 
rativ al imnografilor şi cântăreților bisericeşti (psalţi)” în Patriarhia Română. (sursa: basilica.ro) 


* Vineri, 27 octombrie, s-a desfăşurat la Palatul Patriarhiei etapa finală a Festivalului-Concurs Naţional de Muzică 
Bisericească „Lăudaţi pe Domnul!”, ediţia a 15-a. Corul bărbătesc al Seminarului Teologic Ortodox din Arad 
a reprezentat cu cinste Mitropolia Banatului şi Arhiepiscopia Aradului. Comisia de jurizare a apreciat pregătirea şi 
prestaţia seminariştilor arădeni, oferindu-le Menţiune la finalul jurizării. Corul s-a clasat astfel pe locul 5 din cele 6 
formaţii prezente la Bucureşti. (sursa: arhiepiscopiaaradului.ro) 


* Concursul Culorile Ortodoxiei şi-a anunţat miercuri câştigătorii (foto - Marele premiu). Ediţia din acest an a 
fost dedicată Greciei. Peste 400 de fotografi din 20 de ţări au participat la ediţia din acest an. Ei au înscris peste 
4.600 de fotografii în competiţie. Fotografiile din concurs vor fi publicate, la finele anului, într-un album publicate de 
Editura Bisericii Ortodoxe a Poloniei. (sursa: basilica.ro) 

NELUMESCUL IUBIRII - Monahismul, răspunsul omului la 
chemarea absolută a lui Hristos 


Arhimandritul Zaharia Zaharou 


ITATIICO/NIT 
4 


MONAHISMUL — RĂSPUNSUL OMULUI 
LA CHEMAREA ABSOLUTĂ A LUI HRISTOS 


Ochii îngerilor sunt mereu aţintiţi la Chipul Făcătorului lor, iar atunci când monahul 
este trezvitor, ochii lui trupeşti izvorăsc lacrimi, în vreme ce ochii lui duhovniceşti sunt 
îndreptaţi către Domnul, singurul de la Care aşteaptă ajutor. Prin trezvie, inima mona- 
hului devine toată ochi şi urechi, gata să prindă şi să înţeleagă sfânta Lui voie. Asemenea 
îngerilor, şi el împlineşte grabnic ascultarea rânduită lui de către Dumnezeu, aducân- 
du-I neîncetat slavă. 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina 0 gmail.com sau la tel. 0734.194.372. Mulţumim tuturor pentru rugăciuni şi ajutor! 


PA Foaie ortodoxă pentru suflet Să - A 


D 5 - DUMINICA A 22-A DUPĂ 
RUSALII (Bogatul nemilostiv şi 
săracul Lazăr); Sf. Me. Galacti- 
on şi Epistimia; Sf. Apostoli din 
cei 70: Ermeu, Lin, Gaie, Filolog 
şi Patrova 


L 6 - Sf. Sf. Mc. Pavel al Con- 
stantinopolului; Soborul Tutu- 
ror Sfinţilor din Irlanda 


M7- Sf. Me. leron şi alţi 32 de 
mucenici; Sf. Cuv. Lazăr din 
Muntele Galisiu; Sf. Ier. Wili- 
brord-Clement, luminătorul 
Olandei 


Mi 8 - Soborul Sf. Arh. Mihail şi 
Gavriil, Rafail, Uriil, Selatiil, 
Gudiil şi Varabhiil; Adunarea 
celor 9 cete: Serafimi, Heru- 
vimi, Scaune, Domnii, Stăpânii, 
Incepătorii, Puteri, Arhangheli 
şi Îngeri - ULEI 


J o - Sf. Me. Claudiu, Castor, 
Sempronian şi Nicostrat; Sf. 
Ier. Nectarie de Eghina; Sf. Cuv. 
Simeon Metafrast; Sf. Cuv. loan 
Colov de la Pateric 


V 10 - Sf. Ap. Olimp, Rodion, 
Sosipatru, Terţie, Erast şi 
Cvart; Sf. Cuv. Arsenie Capado- 
cianul 


S 1 - Sf. Mare Mc. Mina - 
HRAM; Sf. Mc. Victor și Vichen- 
tie; Sf. Cuv. Teodor Studitul 

Pe 


Ep. Irineu al Bisericii Ruse 
din Europa Occidentală 


CRITICA 


Este mult mai uşor să priveşti lucrurile sim- 

(4 (4 plist şi să crezi că vezi imediat ceva ascuns 
şi rău în orice situație, decât să ai răbdare 

şi să faci rugăciune, lăsând pe Dumnezeu să 
vădească ceea ce este cu adevărat bun şi de folos. 


Oamenii au ţinut dintotdeauna să-și spună părerile despre mersul 
lucrurilor în societate, dându-le propria interpretare şi împărtășind 
celor din jur opiniile personale cu privire la acestea. Însă în vremea 
noastră, înclinația spre nesfârşite comentarii, analize, critici şi judecăţi, 
a ajuns la un nivel neatins în alte epoci istorice. Iar acestea sunt ajutate 
de tehnologie, social media şi altele asemenea, care dau posibili- 
tatea oamenilor să vorbească non-stop despre ori- 
ce. 

Desigur că posibilitatea de a ne spune opiniile a adus şi 
multe lucruri de folos. Nu putem pune acest drept sub 
semnul negativului total. Însă doresc să atrag atenţia 
asupra faptului că atunci când ni se oferă noi şi noi posi- 
bilităţi de a ne exprima, trebuie să fim cu grijă. Aceasta 
pentru că nu tot ce stă înlăuntrul nostru este bun şi de 
folos să fie scos la iveală în public. De multe ori, expri- 
marea dorințelor noastre aduce mai mult pagubă celor 
din jur şi societăţii în general. 


De curând am citit jurnalul primului mitropolit al Biseri- 
cii Ruse din diaspora, Anastasie Gribanovsky (adormit în 
1965) şi m-a frapat felul în care observă acest ierarh me- 

reu sporita posibilitate de a ne exprima părerile. 


El spune că gusturile pervertite ale societăţii mo- 
derne consideră sclipitoare doar mintea care pe 
laturile sale ascuţite poartă otrava scepticismu- 
lui şi criticii acerbe. Contemporanilor noștri li se pare 
plictisitoare sau demnă de dispreţ orice minte care vede 
lucrurile cu demnitate şi încredere, inclusiv cele care au 
contribuit la dezvoltarea culturii şi spiritului de-a lungul 
timpului. 


Să ne gândim la vocile pe care le auzim zi de zi pe inter- 
net, la ştiri, în ziare. Nu sunt ele, oare, la fel de pline de 
veninul criticii fără sfârşit şi al scepticismului? Trăim 
într-o vreme în care poţi deveni popular doar dacă te 
împotriveşti cu orice preţ faţă de orice lucru. Sigur că 
trebuie să spunem când este vorba de o nedreptate publi- 
că, de suferinţe aduse semenilor. Dar azi nu mai contea- 
ză dacă este criticat ceva nedrept sau corect, ci vocea care 
critică. Şi de aici, lăsându-se deoparte orice fărâmă de 
înţelepciune, oamenii ajung să se împotrivească în orice 
împrejurare. Iar apoi, critica atotprezentă este adusă şi 
lucrurilor bune, drepte, adevărate, sfinte. 


Impulsul firesc de a critica nedreptatea se per- 
verteşte azi în cel de a vedea şi a căuta rău în ori- 


ce situaţie. Fiecare faptă este disecată, analizată, sus- 
pectată, criticată în public, din oficiu, fără prea multă 


Versuri 


Pasăre albă 


Nichifor Crainic 


Pasăre tainică, pasăre albă, 
Fulger prin noapte-abia licărit 
Dinspre apus spre răsărit, 
Pasăre tainică, pasăre albă. 


Greu e pământul de plânsete ud. 
Țipătul groazei tale l-aud, 
Spintecă noaptea ca un cuțit 
Dinspre apus spre răsărit. 


Pasăre tainică, pasăre albă, 
Ce laşi pe ţărmul din asfinţit? 
Cuib părăsit - trup putrezit.. 
Pasăre tainică, pasăre albă. 

cercetare. Ce să mai vorbim de necesitatea de a căuta 
voia lui Dumnezeu în spatele oricărui lucru, care este 
aproape inexistentă... 


Minţile care văd binele, sfinţenia, frumuseţea din oameni 
şi din fapte nu atrag atenţia publicului şi imaginaţiei sa- 
le. Să fim cu luare-aminte să nu ne lăsăm captivaţi de 
felul murdar în care este văzut omul de semenii săi. 


Este mult mai uşor să priveşti lucrurile simplist şi să 
crezi că vezi imediat ceva ascuns şi rău în orice situaţie, 
decât să ai răbdare și să faci rugăciune, lăsând pe Dum- 
nezeu să vădească ceea ce este cu adevărat bun şi de fo- 
los. A vedea adevărul, indiferent că este vorba de ceva 
bun sau rău, necesită o minte limpede duhovniceş- 
te, o minte care vede dincolo de suprafaţă, o minte care 
vede cu ochii lui Dumnezeu. Iar aceasta se dobândeşte cu 
multă osteneală. 


Ceea ce face diferenţa între o icoană de calitate şi una 
mediocră este atenţia iconarului la fiecare linie, la fiecare 
unghi, la fiecare nuanţă, exerciţiul său îndelungat, efor- 
tul, disciplina şi atenţia, care îi permit să redea în felul 
cel mai simplu şi, totuşi, cel mai minunat, chipul unui 
sfânt. 


La fel trebuie să fie şi în ce priveşte cuvintele pe care le 
rostim. Să iasă din gură doar după ce am depus mult 
efort şi atenţie în felul în care le exprimăm. Iar aceasta 
înseamnă lupta cu impulsul de a da replica imedi- 
at, disciplina pe care ne-o impunem de a nu da 


drumul oricărui gând oricum, ci silinţa de a 


îmbrăca orice gând în rugăciune, ca astfel să 
fie curăţit de orice rău. 


Doar astfel vom putea înţelege adevărurile simple din 
lucruri şi fapte, care sunt adevărurile dumnezeieşti, iar 
cu această înţelegere, cuvântul nostru va dobândi şi pu- 
tere atunci când va fi rostit. 


Moartea-i ca noaptea: hău întunecat 
Intre două lumi despicat; 
Moartea-i ca noaptea: umbră şi vis. 
Dincolo unduie cerul deschis. 


Pasăre tainică, pasăre albă, 
Dincolo râd fericite grădini 
Insule-n haosul sfintei lumini, 
Pasăre tainică, pasăre albă. 

Din literatura lumii, care creatori 
de frumos îți sunt mai dragi? Dar 
din literatura noastră românească? 


Mărturisesc că Milton îmi place mai 
mult decât Dante. E mai puţin li- 
vresc, mai colorat și mai poetic. 
Dostoievski e cel mai mare ro- 
mancier al lumii. Numai din ro- 
manele lui s-a născut o mare filoso- 
fie. Rainer Maria Rilke şi Otokar 
Biezina — cehul, sunt 

cei mai mari poeţi 
contemporani, ca şi 
Lucian Blaga, adânc 
înrudit cu ei. Poetul 
poporului nostru, 

însă, este şi trebuie să ! 
fie George Coşbuc. | 
Numai Coşbuc este 
expresia lui integrală. 


Ai vizitat câteva ţări 
ale Europei. Ce ţară 
sau ce oraş ţi-a lăsat 
amintirile cele mai 
frumoase? 


Cea mai frumoasă 

ţară din Europa văzu- 
tă de mine este Italia, 
unde natura se între- 
ce cu geniul omenesc 
în frumuseţe. De la 
Renaştere încoace, 
nimeni nu a înfrumu- 
seţat-o ca Mussolini, 
cât timp a mers pe linia 
geniului constructiv. 
România noastră are aceeaşi şansă 
ca Italia, dacă vom şti să ţinem legă- 
tura cu trecutul şi s-o împodobim în 
spiritul geniului poporului nostru pe 
care nu trebuie să-l căutăm peste 
hotare. 


În cei 23 de ani cât a apărut, în 
Gândirea au strălucit mai toate 
condeiele de valoare ale scrisului 


românesc dintre cele două războaie. 


Spune-mi câteva cuvinte despre 
atmosfera de la Gândirea, despre 
cei mai dragi gândirişti. 


Mă gândesc cu pietate la întemeieto- 
rii ei: Cezar Petrescu, Adrian Maniu, 
Gib Mihăescu şi Lulu Blaga. Cu Ce- 
zar nu m-am potrivit sufleteşte şi n- 
am ştiut ce vrea; Adrian a fost un zig 
-zag pe constanţa mea; Gib — o afec- 
ţiune absolută; Lulu -— prietenul cu 
care ne-am spovedit total unul altu- 
ia. Grupul amplu al gândirismului 
nu s-a constituit prin deliberare 
prealabilă ca Viaţa Românească a 
lui Stere bunăoară, ci prin afinitate 
românească, spirit de generaţie şi 
aderenţă la idee ca Sămănătorul. A 
fost grupul literar cel mai compact. 
Toţi marii gândirişti care s-au afir- 

mat aici ca Ion Pillat, Vasile Voicu- 
lescu, Victor Papilian, Victor Ion 
Popa şi-ntreaga pleiadă, au privit 
Gândirea ca opera lor personală a 
fiecăruia. 


Dar dintre profesorii pe care i-ai 
audiat la facultate. Care ţi-a lăsat o 
impresie mai profundă şi de ce? 
Prin erudiție, prin talent sau ome- 
nie? 

Nichifor Crainic (stânga) la împlinirea a 80 de ani (1969), 


împreună cu fiica loana și Radu Gyr (jos) 


Asupra anilor mei de formare, recu- 
nosc influenţa covârşitoare a lui 
Nicolae Iorga. 


Pe Nicolae Iorga, această gigantică 
întrupare a geniului românesc, ai 
avut fericirea să-l cunoşti îndea- 
proape. O amintire cu el? 


Ca orice om de geniu, era capricios 
pe un fond foarte generos însă. După 
Primul Război Mondial urmau să fie 
judecaţi scriitorii şi ziariştii care au 
scris în ziarele comandamentului 
german din teritoriul ocupat sau au 
pactizat cu ocupanţii. Astfel erau 
Gala Galaction şi D.D. Pătrăşcanu. 
Situaţia lui Tudor Arghezi era mult 
mai grea, căci fusese redactor şef la 
ziarul comandamentului german. L- 
am rugat pe Nicolae Iorga să scoată 
din proces pe Gala Galaction şi pe 
D.D. Pătrăşcanu. Deşi nu putea su- 
porta proza lui Galaction, i-a salvat 
pe amândoi. Arghezi şi Ioan Slavici 
împreună cu alţi trei ziarişti au fost 
condamnaţi la câte cinci ani de în- 
chisoare. După un an şi jumătate, 
pedeapsa părându-mi-se enormă, l- 
am rugat din nou pe Iorga în favoa- 


rea celor pedepsiţi. EI a intervenit la 
Palat şi au fost graţiaţi. Cu toate că 
era cel mai intransigent om pe 
chestiunea naţională, mila de 
om îl covârşea. 


Dar în domeniul gastronomic, în 
care n-ai fost niciodată un consu- 
mator de frunte, ce preferinţe ai? 
Nu te teme, nefiind reporter ameri- 
can, nu te voi întreba de numărul 

pantofilor sau de 

marca pastei de dinți 
| pe care o foloseşti. 


Timp de 15 ani cât am 
fost nevoit să rabd de 
foame, n-am dorit 
nimic altceva decât 
mămăligă cu brânză 
aşa cum o pregătea 
mama mea acasă. 


Și o ultimă întrebare, 
Tucule. Deşi ca arme 
n-ai mânuit decât 
condeiul şi chiar lipsa 
condeiului, te pot în- 
treba ca pe un oştean, 
care e cea mai grea 
înfrângere pe care ai 
suferit-o? Dar cea 
mai frumoasă victo- 
rie pe care ai cuceri- 
t-o? 


Toate victori- 
ile mele, multe 
şi mari, mi le-a 
adus scrisul meu în 
slujba ţării mele. Toa- 
te înfrângerile mele, 
multe și mari, mi le-a 
adus scrisul meu per- 
manent în slujba ţării 


mele. în consecinţă, sunt singu- 
rul scriitor consacrat în trecut, inter- 
zis de 25 de ani în ţara mea şi a stră- 
moşilor mei. Poate fiindcă marile 
enciclopedii ale lumii, îmi atribuie o 
influenţă considerabilă asupra scri- 
sului românesc. 


Îți mulțumesc, Tucule, pentru răb- 
darea cu care ai răspuns unui re- 
porter improvizat ca mine. Îţi mul- 
țumesc desigur şi-n numele celor 
care-ţi vor auzi vocea caldă şi vigu- 
roasă, imprimată în această zi înso- 
rită de iunie a anului 1968. 

A 


Interviul săptămânii 


MaxiMina 


Interviu peste timp cu 
Nichifor Crainic 


În cele de mai jos reproducem un 
interviu luat marelui nostru poet 
Nichifor Crainic (care a trecut la 
Domnul în 1972) de către fiica sa, 
Ioana, în anul 1968. Cum însăşi 
mărturiseşte, gândul bun i-a venit 
Ioanei şi pentru bucuria „celor ca- 
re vor veni după noi” de a-l cu- 
noaşte mai bine pe poetul închisori- 
lor. Și iată că azi avem acest prilej 
de bucurie, noi, cei de după ei... 


Tucule (aşa îi spunea Ioana tatălui 
său — n.n.), îngăduie-mi câteva în- 
trebări, un mic interviu, spre bucu- 
ria celor care te iubesc, dar nu te 
cunosc, cât şi a celor care vor veni 
după noi. Te vor iubi, dar nu ne vor 
mai putea întreba, nici pe tine, nici 
pe mine. 


Dintre înţelepții şi cugetătorii lumii, 
pe care-i preţuieşti mai mult şi care 
e filosofia pe care o socoteşti mai 
valoroasă sau mai frumos expusă? 


În prețuirea filosofilor, eu am 
un criteriu unic de judecată, 
Evanghelia lui Iisus Hristos. 
Cine se potriveşte cu ea, e gânditor 
universal, cine nu, e gânditor perso- 
nal. Filosofia lui Platon e cea mai 
aproape de esenţa Evangheliei. Pen- 
tru mine, Platon e mintea cea mai 
înaltă pe care a dat-o omenirea. Afa- 
ră de asta, Platon e un mare artist 
care, cugetând înalt, s-a exprimat ca 
un mare poet. Dacă mă întrebi de 
gânditorii care s-au exprimat fru- 


mos, cum zici tu, m-a entuziasmat 
de student: pozitivistul francez Jean 
Marie Guyau prin stilul său poetic; 
Henri Bergson care în fond e un ne- 
oplatonic, [m-a entuziasmat] prin 
rafinamentul său stilistic; Schopen- 
hauer care îşi exprimă pesimismul, 
în care nici el nu credea, în fraze de 
muzicalitate voluptoasă, şi Nietzsche 
care îmbracă în hlamida poeziei ide- 
ile lui Darwin. Lucian Blaga merge 
pe aceeași linie. Filosofia lui e în pri- 
mul rând poezie care nu depăşeşte 
granița frumosului pentru a schița 
un sistem moral. 


Tu iubeşti atât de mult muzica, dar 
ai preferinţe puternice, cât şi anti- 
patii faţă de anumite forme ale mu- 
zicii. Vorbeşte-mi despre unele şi 
despre altele. 


Da. Am preferinţe foarte clare în 
muzică. Îmi place glasul ome- 
nesc, fiindcă din el s-a născut 
muzica, dar nu-mi plac zbieretele şi 
acrobaţiile de la operă. Opera e o 
formă artificială şi desuetă afară de 
cazul când e Parsifal, Maeştrii cân- 
tăreți sau Boris Godunov. Pentru 
gustul meu, suprema formă a muzi- 
cii e simfonia. E chiar singura for- 
mă de artă care poate crea imagi- 
nea universului. În notele arhitec- 
tonizate ale simfoniei e metafora 
întregului cer înstelat. De aceea, o 
simfonie de Beethoven e mai pro- 
fundă, intuitiv vorbind, decât un 
sistem filosofic. Dacă universul nu 
poate fi cuprins în cugetare, a putut 
fi în muzica lui Bach şi Beethoven, în 
poezia lui Dante și Milton. Eu găsesc 
că glasurile omeneşti fuzionează cu 


instrumentele mult mai bine şi mai 
solemn decât în operă, în oratorii: în 
Bach, în Haydn, în Beethoven sau, 
dintre moderni, în Honneger şi Brit- 
ten, cei din urmă prevalând ritmul 
asupra melodiei. În încercările ro- 
mâneşti, muzică simfonică autentică 
sunt rapsodiile lui Enescu şi creaţiile 
lui Paul Constantinescu. 


Ca bun cunoscător şi atât de price- 
put iubitor şi critic al artelor plas- 
tic, spune-mi ce pictori şi ce 
sculptori au cucerit admiraţia ta, la 
nivelul cel mai înalt bineînţeles? 


Sunt convins că Rembrandt rămâne 
ultima perfecţiune a pensulei, mai 
ales în autoportretele care figurează 
în Galeria Liechtenstein din Viena. 
În ansamblul muzeal al Europei, El 
Greco e unic prin sinteza pe care a 
creat-o între bizantin şi occidental. 
Crescuţi în iconografia lui Panseli- 
nos, de la care a plecat şi el, noi cred 
că-l înţelegem mai bine decât alţii. 
Sunt convins apoi că pictorii noştri 
religioşi, munteni şi moldoveni, din 
veacurile al XV-lea şi al XVI-lea, nu 
sunt cu nimic mai prejos decât cei 
italieni. Ai noştri sunt chiar su- 
periori prin mirul metafizic al 
spiritului picturii lor. Iar dacă e 
vorba de o influenţă, ea nu se poate 
admite decât de la Orient asupra 
Occidentului prin Gioto şi El Greco. 
Judecând şi după cei vechi, şi după 
Grigorescu, Luchian şi Petraşcu, 
sunt convins că-n geniul pictural ne 
măsurăm cu cel mai înalt nivel euro- 
pean. Geniul românesc în istorie se 
afirmă odată cu pictura. 

S. născut la 20 februarie 1911 în 
localitatea hunedoreană Săcămaş. 
După şcoala primară din Ilia, tânărul 
Caceu a urmat Liceul Teoretic 
„Deceba!” din Deva, apoi Academia 
Teologică din Arad (1933-1937). La 9 
februarie 1940 a primit darul 
preoţiei din mâinile Episcopului An- 
drei Magieru al Aradului, pe seama 
Parohiei Dumbrava, judeţul Arad. 
Însă, recomandat de către profesorii 
săi de la Teologie ca un bun teolog şi 
slujitor de viitor al Bisericii, chiriar- 
hul arădean l-a detaşat pe tânăr pe 
postul de preot şi duhovnic al 
spitalelor din Arad. 


În dorinţa „de a pune în mâna fiecă- 
rui bolnav o carte, cu care să-şi pe- 
treacă timpul convalescenţei”, preo- 
tul Caceu a iniţiat înfiinţarea unei 
biblioteci pentru Parohia „Spitale”- 
Arad, prin centrul eparhial cerând 
sprijinul Editurii Cartea Româneas- 
că, respectiv Ministerului Culturii 
Naţionale. 


La 14 octombrie 1938, era arestat de 
Siguranţă pentru apartenenţă la 
Mişcarea legionară. În anii stu- 
denţiei, Cornel Caceu îşi manifestase 
simpatia legionară, dar după interzi- 
cerea partidelor politice înţelesese că 
trebuie să se încadreze în noua ordi- 
ne de stat. Nevinovăţia i-a fost dove- 
dită prin Sentința nr. 659 din 23 no- 
iembrie 1939 a Tribunalului Militar 
Timişoara. Totuşi, această „pată” la 
cazierul politic avea să-i creeze mari 
neajunsuri. 


Este arestat în perioada 1942-1943 şi 
apoi, de comunişti, între 1948-1949. 
La eliberare, el a revenit la postul 
său de preot la Parohia „Spitale”, 
acum însă activitatea pastoral- 
misionară fiindu-i mult restricţiona- 
tă în spaţiul public. Este cel care in- 
termediază unele ajutoare financiare 

Preoţi arădeni mărturisitori 


Preotul CORNEL CACEU, 


neobosit mărturisitor 


acordate de către Episcopul Andrei 
familiilor unor preoţi închişi, între 
care Alexandru Micu din Dobra, ju- 
deţul Hunedoara. 


Într-o scrisoare din august 1956 că- 
tre preotul Ioan Matei din Târgu Oc- 
na, printre altele, scria: „Una din 
pasiunile tinereţii mele, patima 
cărţilor bune şi rare, mi-a rămas ne- 
vindecată, împreună cu prieteniile 
oamenilor cu suflet de omenie şi de 
caracter. Dar pe zi ce trece, atât oa- 
menii, cât şi cărţile sunt tot mai ra- 
re”. 


În urmărirea Securităţii este consi- 
derat unul dintre slujitorii indezira- 
bili pentru regim, făcând parte din 
grupul „condus” de preotul Ilarion V. 
Felea. Din aceste motive, în noaptea 
de 12 spre 13 februarie 1958 este 
arestat, apoi anchetat în condiţii dra- 
matice în beciurile Ministerului Afa- 
cerilor Interne de la Bucureşti. Toată 
activitatea sa duhovnicească şi misi- 
onară din Arad capătă o turnură ide- 
ologică, de factură legionară, într-un 
scenariu bizar al Securităţii. Prin 
Sentința nr. 347 din 14 martie 1959 a 
Tribunalului Militar Cluj a fost con- 
damnat la 25 ani muncă silnică, pen- 
tru infracţiunea de „uneltire contra 
ordinii sociale”. A trecut prin peni- 
tenciarul Aiud (iunie 1959), apoi 
prin lagărul de la Ostrov (octombrie 
1963). 


Condamnat pe nedrept la ani grei de 
închisoare, pentru activitatea pasto- 
ral-misionară intensă, interpretată 
de Securitate în cheie ideologică, 
Cornel Caceu avea să-şi mărturiseas- 
că credinţa în temniţă tot aşa cum 
făcuse în libertate. În 1962, un 
deţinut din penitenciarul Aiud arăta 
într-o declaraţie cum preotul Caceu 
„ținea prelegeri despre dragostea 
creştină pe care o sădea celor veniţi 


proaspăt în puşcărie. A scris o carte, 
«Însemnările unui păstor», netipări- 
tă şi completată în penitenciar”. Un 
an mai târziu, tot un deţinut se ex- 
prima în termeni categorici despre 
activitatea părintelui Caceu în fabri- 
ca penitenciarului Aiud, „unde lu- 
crează cu tot elanul, depune efort 
fizic, nu dă înapoi. În munca cultural 
-educativă are rezerve. Ia parte la 
discuţii, reprobă legionarismul. [...] 
Apără Biserica cu tot sufletul. 
Se închină în pat într-un mod dis- 
cret, urăște pe cei care vorbesc și 
critică misticismul. Este un idealist 
convins”. 


Un coleg de temniţă mărturiseşte: 
„EI mi-a spus că nu poate fi nicioda- 
tă un prieten al comuniştilor, fiindcă 
doctrina creștină nu se poate 
împăca cu comunismul ateu, 
plus că i-a distrus familia, băgându-i 
în puşcărie şi pe copilul cel mic.” 


Intransigenţa de care a dat dovadă în 
timpul reeducării de la Aiud, apoi în 
libertate, când refuza să devină in- 
formator, a constituit motivul pentru 
care Securitatea l-a şicanat perma- 
nent, prin anchete şi o urmărire in- 
formativă intensă, concretizată prin 
percheziţii domiciliare, filaj, inter- 
ceptarea corespondenţei, avertizări 
repetate şi mutarea de la o parohie la 
alta, numai în mediul rural. 


La 1 august 1964 a fost eliberat. A 
fost reabilitat şi numit la 1 mai 1965 
la Parohia Şiclău, judeţul Arad, iar la 
1 iunie 1967, transferat la Bata (în 
acea vreme, în Arhiepiscopia 
Timişoarei). La 1 ianuarie 1968 a 
revenit în eparhia Aradului, ca preot 
la Conop. În 1976 este mutat la pa- 
rohia Ghioroc, unde va rămâne până 
la trecerea la cele veşnice, din 17 de- 
cembrie 1981. 

PE DRUMUL 
ISTORIEI (1) 


Primele două secole 
creștine 


- anul 33 Cincizecimea — naşterea Bisericii. Perioada 
anilor 33-100 este cunoscută drept „perioada apostoli- 
că”, în care religia creştină a fost propovăduită de Sf. 
Apostoli în toate părţile Imperiului roman şi dincolo de 
acesta. 


- 45-57 călătoriile misionare ale Sf. Ap. Pavel. 

- 45-80 sunt scrise Evangheliile de la Matei, Marcu şi 
Luca, precum şi majoritatea epistolelor Noului Testa- 
ment. 


- 49 primul sinod (Ierusalim) despre care se vorbeşte în 
Fapte cap.15. Duminica înlocuieşte treptat sabatul iuda- 
ic. 


- 60-180 apar primele secte (gnosticii) în sânul Biseri- 
cii. 


- 64-67 încep persecuțiile creştinilor sub împăratul ro- 
man Nero, Sf. Ap. Petru şi Pavel fiind muceniciţi. 


- 70 distrugerea Ierusalimului de către romani 
(proorocită de Mântuitorul în Matei 24). 


- 95 Sf. Ioan scrie Apocalipsa în Patmos (apoi şi Sf. 
Evanghelie). 


- 96-98 persecuții sub Domițian. 


- 100 Imperiul roman număr aprox. 60 milioane de lo- 
cuitori din care 10.000 erau creştini. 


- 110 Sf. Ignatie este mucenicit la Roma. 


- 135 Crăciunul este instituit ca zi sfântă de către creşti- 
nii din Roma. 


- 136 Împăratul Adrian sfărâmă rezistenţa evreilor, le 
interzice definitiv intrarea în Ierusalim. Ei se răspândesc 
în Europa. 


- 140 Hermas scrie că „Fiul lui Dumnezeu ... a fost pro- 
povăduit până la capătul lumii”. 


- 150 Sf. Iustin descrie Sf. Liturghie, care are drept cen- 

Imperiul roman la anul 200. 
Partea hașurată reprezintă răspândirea creștinilor 


tru Sf. Împărtăşanie și apare Păstorul lui Hermas. 
- 155 Martiriul Sfântului Policarp al Smirnei. 


- 170 Canonul Muratorian, cea mai veche listă canonică 
cunoscută a cărţilor Noului Testament: include cele 4 
Evanghelii, Faptele Apostolilor, treisprezece Epistole. 


- 180 Sfântul Irineu de Lyon serie Împotriva ereziilor. 


- 190 se înființează Şcoala Catehetică din Alexandria 
(una din cele două mari centre de teologie şi exegeză 
biblică din primele secole ale creştinismului, alături de 
Școala din Antiohia). Reputația Școlii catehetice a cres- 
cut sub conducerea unor profesori erudiţi precum Pan- 
taneus, Clement, Origen, Heraclas şi Didim cel Orb. 


Deşi cu multe lupte interne, Imperiul roman se găseşte 
în plină expansiune teritorială la sfârşitul celui de-al doi- 
lea secol creştin, ocupând cea mai mare parte a Europei, 
Asia Mică şi nordul Africii (a se vedea harta de deasu- 
pra). Reţeaua de drumuri din cuprinsul său uşurează 
propovăduirea Evangheliei, astfel că la anul 200, Orien- 
tul Apropiat şi Asia Mică, Grecia şi părţi din Africa şi 
Italia aveau deja comunităţi importante de creştini. 


La sfârşitul sec. II erau peste 200.000 de creştini în Im- 
periul roman (din 60 milioane de locuitori), majoritatea 
locuind în oraşe importante precum: Roma, Cartagina, 
Alexandria, Ierusalim, Efes şi Antiohia. Răspândirea se 
face prin misionari, negustori şi ostaşi, dar mai ales prin 
reţeaua socială urbană (din vecin în vecin). 


Această perioadă este considerată a fi cea a persecuțiilor 
sporadice (au loc în timpul împăraţilor nero, Traian şi 
Marcus Aurelius), iar nu organizate (precum cele înce- 
pând cu anul 250, din timpul împăratului Deciu). Acum 
sunt ucişi majoritatea dintre cei 12 Apostoli şi Sfinţi pre- 
cum: Ignatie, Policarp, Iustin Martirul, Perpetua şi Feli- 
citas. 

CUM SĂ ÎNVĂȚĂM 


Rugăciunea lui lisus (4) 


Păr. Mina Dobzeu 


- RUGĂCIUNEA ȘI MUNCA - 


Sfântul Antonie cel Mare, şezând 
odată în pustie, a venit în lenevie şi 
în multă întunecare de gânduri şi 
zicea către Dumnezeu: 


- Doamne, vreau să mă mântuiesc şi 
nu mă lasă gândurile. Ce voi face? 


Şi, sculându-se puţin, a ieşit afară şi 
a văzut pe cineva ca pe sine, şezând 
şi împletind o funie, apoi sculându- 
se de la lucru şi rugându-se şi iarăşi 
şezând şi împletind funia, apoi ia- 
răşi sculându-se la rugăciune. Aces- 
ta era îngerul Domnului, trimis spre 
îndreptarea şi întărirea lui Antonie. 
Și a auzit pe înger zicând: 


- Aşa fă şi te mântuieşte! 


Iar el auzind aceasta, a luat multă 
bucurie şi îndrăzneală, şi făcând 
aşa se mântuia. 


Să ne mulţumi cu viaţa modestă şi să 
nu alergăm după realizări mari şi 
după lux, căci munca istovi- 
toare îndepărtează pe 


creştin de la rugăciune. Să 
fugim de trândăvie, pentru că munca 
este o binecuvântare de la Dumne- 
zeu. Doamne fereşte să ne lipsească 
cineva de dreptul de a munci! Noi, 
care trăim într-o zonă climaterică 
temperată, cu patru anotimpuri, ne- 
am deprins cu munca, aceasta fiind o 
binefacere pentru cel care lucrează. 


Dar trebuie să folosim timpul bine şi 


când muncim! Chiar dacă munciţi, 
nu vă opreşte nimeni să aveţi o carte 
de rugăciune şi să faceţi pauză pen- 
tru a vă ruga, iar în timpul lucrului 
spuneţi Rugăciunea lui lisus. 


Numai că pentru aceasta trebuie să 
te sileşti. Să fii conştiincios şi să 
vrei să faci rugăciunea chiar dacă 
eşti la lucru. 


Şi mai este ceva. Sf. Paisie Aghioritul 
spune că rezultatul muncii omului e 
pe potriva stării în care se află când o 
face. Dacă este nervos, mânios şi 
înjură, ceea ce face nu are binecu- 
vântare. De caută să spună rugăciu- 
nea, se sfinţeşte şi lucrul lui. Şi aşa 
sfinţeşte şi pe cei care se folosesc de 
acel lucru. 


La 21 februarie 1971, Starețul Paisie stătea în curtea colibei sale 
şi corecta manuscrisul cu viaţa Cuviosului Arsenie. 


„Mai erau două ore până la apusul soarelui, scria Starețul, şi în â€ 
timp ce citeam manuscrisul, m-a cercetat Cuviosul Arsenie. Și, : 
precum învățătorul îl mângâie pe elevul care a scris bine lecţia, 
tot astfel a făcut şi cuviosul. Vederea lui mi-a lăsat în inimă o 

dulceaţă negrăită şi o bucurie cerească, pe care nu am putut-o 5 
suporta. Am început să alerg în jurul colibei ca un nebun şi îl 


strigam, deoarece credeam că îl voi găsi”. 
Această apariţie a sfântului l-a cutremurat pe Stareţ. După 


aceasta Starețul a făcut portretul sfântului în creion, după care 
maicile de la Suroti au pictat o icoană. Dar așa cum spunea Sta- 
rețul, „prima icoană nu semăna prea bine cu cuviosul. De aceea 
am stat lângă ele tot timpul cât au pictat a doua icoană a cuvio- 
sului şi le-am spus: «Aşa şi aşa să o faceţi»”. Şi astfel a fost pic- 

tată cunoscuta icoană a Cuviosului Arsenie, care redă pe deplin 


trăsăturile lui. 


di 
PAPACON 


